b"\n_START_ARTICLE_\nKuhol\n_START_SECTION_\nMga katangiang panlabas\n_START_PARAGRAPH_\nAng lalong marami ng mga kuhol ay gumagalaw sa pamamagitan ng kanilang makalamnang paa, na siyang pinadudulas ng uho. Ang makalamnang galaw na ito'y madaling makita, lalo na kapag ang kuhol ay umaakyat sa isang salamin._NEWLINE_Mabagal gumalaw ang kuhol. Ang pampadulas na uhong ginagamit ng yaon ay ginagamit upang mabawasan ang pagkiskis nito sa kinagagalawan. Tumutulong din ang uho upang maiwasan ng kuhol ang karamihan ng mga pinsalang dulot ng matatalim na kagamitan.\n_START_SECTION_\nSa pagpaparami\n_START_PARAGRAPH_\nMarami sa mga kuhol, at lahat ng kuhol panlupa'y may kapwa panlalaki at pambabaeng kasangkapang pamparami. Nangagsisigawa ang kani-kanilang mga katawan ng kapwa isperma't itlog. Ang iilan nama'y may magkakaibang mga kasarian. Kinakaya nang magparami ng lalong marami ng mga kuhol sa katandaang isang taong gulang.\n_START_SECTION_\nSa kultura\n_START_PARAGRAPH_\nAng kuhol ay madalas na linalarawang sagisag ng katamaran, kabagalan, at kabatugan._NEWLINE_Sa wikang Ingles, ang snail mail (snail \xe2\x80\x93 kuhol, mail \xe2\x80\x93 sulat) ay nangangahulugan ng paggamit ng karaniwang lingkurang postal ng mga sulat, di tulad ng E-mail na siyang napapadala ng saglitan."